Sablatnig P.III

**Sablatnig P.III** buvo aukštasparnis monoplanas keleivinis lėktuvas, XX amžiaus trečiojo dešimtmečio pradžioje sukurtas ir gamintas Vokietijos įmonės Sablatnig Flugzeugbau GmbH.
## Sukūrimas ir gamyba
Šiuolaikinėje literatūroje P.III įvardijamas kaip pirmasis Vokietijoje tikslingai sukonstruotas komercinis keleivinis lėktuvas. Tai buvo aukštasparnis tradicinės konstrukcijos monoplanas, varomas priekyje sumontuotu vienu varikliu (200 AG galios Benz Bz.IVa arba 260 AG galios „Maybach“). Vėliau dažniausiai buvo naudojamas britiškas 258 AG galios Armstrong Siddeley Puma. Dviejų įgulos narių - piloto ir šturmano ar mechaniko - darbo vietos buvo įrengtos viena šalia kitos atvirose kabinose, korpuso viduryje, už uždaro šešiaviečio keleivių salono. Keleiviai į saloną patekdavo pro duris tiesiai nuo žemės. P.III salonas keleiviams siūlė prabangaus automobilio lygio komfortą. Orlaivio konstrukcija buvo medinė, fiuzeliažas - apkaltas fanera. Sparnus ir horizontalų stabilizatorių buvo galima sulankstyti saugojimui ar pervežimui geležinkeliu. P.III komplektacijoje buvo palapinė, kuri tarnavo kaip mobilus angaras.

## Eksploatacijos istorija

Šis orlaivis buvo vienas iš nedaugelio, kurį po Pirmojo pasaulinio karo ILÜK (vok. *Interallierte Luftfahrt-Überwachungs-Kommission*, Sąjungininkų aviacijos kontrolės komisija) patvirtino kaip civilinį, o ne karinį, ir leido gaminti Vokietijoje. Tačiau, pagal Versalio sutartį, 1920 m. šešių mėnesių laikotarpyje Vokietijoje buvo uždrausta gaminti bet kokius orlaivius, o visi turimi kariniai ir civiliniai orlaiviai, įskaitant orlaivius, pagamintus jau pasibaigus Pirmajam pasauliniam karui, turėjo būti atiduoti sąjungininkams arba sunaikinti. 

Dėl to „Sablatnig“ nustojo gaminti orlaivius. Tikėtina, kad pagaminti P.III buvo paslėpti arba kontrabanda išvežti iš Vokietijos.

1921 m. ir vėliau Vokietijoje buvo įregistruoti 17 Sablatnig P.III. „Sablatnig“ įmonės savininkas Fritz Sablatnig teigė, jog iš viso buvo pagaminta nuo 30 iki 40 orlaivių, iš jų 12 - „Dwigatel“ įmonėje, Estijoje. 

P.III naudojo kelios oro linijų bendrovės Vokietijoje ir kitose šalyse, įskaitant „Lloyd Luftverkehr Sablatnig“, „Deutsche Luft Hansa“, „Danish Air Express“, „Aeronaut“, taip pat Šveicarijos karinės oro pajėgos.

## Naudotojai

* Danish Air Express

* Aeronaut

* Deutsche Luft-Reederei
* Deutscher Aero-Lloyd
* Deutsche Luft Hansa
* Lloyd Luftverkehr Sablatnig

* Šveicarijos karinės oro pajėgos

## Specifikacijos

* **Įgula:** 2
* **Keliamoji galia:** 6 keleiviai
* **Ilgis:** 8,94 m (29&nbsp;pėdos, 4&nbsp;coliai)
* **[[Sparno mojis|Sparnų mojis]]:** 16 m (52&nbsp;pėdos, 6&nbsp;coliai)
* **Aukštis:** 3,25 m (10&nbsp;pėdų, 8&nbsp;coliai)
* **Sparnų plotas:** 45,1 m² (485&nbsp;kvadratinės pėdos)
* **Tuščio svoris:** 1400 kg (3.086&nbsp;svarų)
* **Maksimalus kilimo svoris:** 3.080 kg (6.790&nbsp;svarų)
* **Variklis:** 1 × Maybach Mb.IVa 6 cilindrų vandeniu aušinamas vienaeilis stūmoklinis variklis, 190&nbsp;kW (260&nbsp;AG), Kiti naudoti varikliai: 192&nbsp;kW (258&nbsp;AG) Armstrong Siddeley Puma, 172&nbsp;kW (230&nbsp;AG) Benz Bz.IVa, BMW IV, 220 AG (160 kW), Junkers L 2, 230 AG (170 kW)

* **Propeleriai:** 2 menčių fiksuoto žingsnio propeleris

* **Maksimalus greitis:** 170&nbsp;km/h (110&nbsp;mylių per valandą, 92&nbsp;mazgai)
* **Kreiserinis greitis:** 150&nbsp;km/h (93&nbsp;mylios per valandą, 81&nbsp;kn)
* **Smukos greitis:** 80&nbsp;km/h (50&nbsp;mylių per valandą, 43&nbsp;kn)
* **Skrydžio nuotolis:** 900 km (560&nbsp;mylių, 490&nbsp;jūrmylių)
* **Maksimalus skrydžio laikas:** 6 valandos
* **Maksimalus skrydžio aukštis:** 3.800 m (12 500&nbsp;pėdų)
* **Kilimo greitis:** 2&nbsp;m/s (390&nbsp;pėdų/min.)

## Taip pat skaitykite
Panašaus pobūdžio, laikotarpio ir konfigūracijos orlaiviai

* Fokker F.II
* Junkers F.13

## Išnašos